Christia Visser terug op die Top-20Verlede jaar het Christia Visser bewys sy is nie net vir die klein- en grootskerm as aktrise beskore nie, maar ook vir die verhoog as sangeres. Haar debuutalbum, Gemaklik verlore, is benoem vir beste popalbum van die jaar by die Suid-Afrikaanse Musiektoekennings (SAMA’s) . Haar jongste enkelsnit getiteld “Beste leuen wen” betree vandeesweek die Maroela Media Afrikaanse Top-20 in die 20ste plek. Appel bly in die no. 1-posisie met “Hier sal jy boer”. In vandeesweek se Maroela Media Afrikaanse Top-20 is daar ses snitte wat styg, nege wat daal, vier wat onveranderd bly en een nuwe liedjie wat sy toetrede tot die treffersparade maak. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.